**Slam alkotókör, AKG, 2017-2018.**

Az utóbbi idők egyik slágere a slam poetry, az AKG-ban is számos alkotó bontogatta és bontogatja szárnyait.

Ez a műfaj – vagy kifejezési forma – ötvözi a szépirodalom, a rögtönzés és az előadókészség eszközeit. Az év folyamán mindhárom területről keresünk példákat, gyakorlatokat végzünk, igyekszünk kialakítani és csiszoljuk a jelentkezők stílusát (bármely korosztályból várunk tagot).

Arra vállalkozunk, hogy korszerűen, a slam lehetőségeit, előadóit megismerve minél jobban elmerüljünk az alkotási folyamatban, amelyhez aktív és közismert előadókat is meghívunk az év folyamán.

A projekthét egyik visszatérő eleme is lett a slam verseny. Bemutatkozás tehát a ’18-as projekthéten.

A magyar nyelv és irodalom tantárgyhoz illeszkedve a költészet tanítása és tanulása különösen alkalmas az irodalom értékeinek közvetítésére. Tartalommal tölti meg és erősíti a nyelvi és a modernitáshoz kötődő identitást, az önazonosság felismerését, felkelti a megnyilatkozás iránti igényt, erősíti az önkifejezési vágyat.

Az alkotási készség segít az általános emberi és önmegismerési, korosztályos és közéleti problémák megismerésében, a mai kultúra megismerésében, az én és a másik közötti különbség megfogalmazásában, tiszteletében.

Az alkotókörön résztvevő, bármely évfolyamos tanulók megismerhetnek más alkotókat, és saját élményeiken, önreflexióikon átszűrve meg is érthetnek olyan élethelyzeteket, érzelmeket, döntési szituációkat, erkölcsi dilemmákat, mai társadalmi gondokat és értékeket, eszméket és gondolatokat, amelyek a saját életükben is érvényesíthetőek.

Az emberi érzelmek struktúráját, az alkotások szerkesztését és születő művek eszközeinek tudatos használatát célozzuk meg, miközben egymás szerzeményeit is meghallgatjuk, kritikusan, a másik iránti figyelemmel, amelyhez szempontokat is kialakítunk. Emellett a kulturált megszólalás és a nyelvi divatok megértése, valamint számos új képesség kialakítása is szükségesnek tűnik, ezzel új szinteket léphetünk meg együtt.

Az önkifejezéshez és a társas-társadalmi párbeszédhez szükséges írott és szóbeli nyelvi képességek fejlesztése nem maradhat el, csakúgy, mint a humor sokrétű alkalmazása sem.

Átfogó cél a beszédhelyzetnek megfelelő nyelvi magatartás kialakítása, hangzó szövegek verbális és nem verbális kódjainak megértése és értelmezése, szövegek létrehozása.

**Óraszám:** **32 x 2 óra/év**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Irodalmi-poétikai, improvizációs ismeretek** | **7 óra** |
| **2.** | **A slam szabályainak megismerése, alkotók meghívása** | **6 óra** |
| **3.**  | **Önismeret, humor fajtái, a „színpad” kellékei** | **6 óra** |
| **4.**  | **Közéletiség és a nyilvánosság előtti megszólalás** | **6 óra** |
| **5.** | **A slam gyakorlása, csiszolása, felkészülés a versenyre** | **7 óra** |

|  |  |  |
| --- | --- | --- |
| **Tematikai egység/ Fejlesztési cél** | **1. Irodalmi-poétikai, improvizációs ismeretek** | **Óra-keret** **7 óra** |
| **Előzetes tudás** | Irodalmi eszközök és elődökStilisztikai és jelentéstani ismeretek, szóképek, alakzatok, ritmus |

|  |  |
| --- | --- |
| **A tematikai egység nevelési-fejlesztési céljai** | A hatásos szöveg technikájának, a legfőbb hatások eszközeinek megismertetése.Önálló szöveg megírásához, annak a hatásos előadásához szükséges nyelvi eszközök megismerése, alkalmazása.  |
| **Ismeretek/fejlesztési követelmények** | **Kapcsolódási pontok** |
| Az irodalmi ismeretek felelevenítése, saját ötleteken keresztül. | *Szépirodalmi és zenei élmények, előképek, stílusok, elődök*irodalmi és közéleti megnyilatkozások retorikája.*zene*rap és más előadói stílusok itthon és idegen nyelven |
| **Kulcsfogalmak/ fogalmak** | modernek, beat-nemzedék, a lázadás retorikája, posztmodernek, szóképek, alakzatok, ritmusokszónok, szónoklat, beszédfajták, alkalmi beszéd, meggyőzés.rap, hiphop |

|  |  |  |
| --- | --- | --- |
| **Tematikai egység/ Fejlesztési cél** | **2. A slam szabályainak megismerése, alkotók meghívása** | **Óra-keret 6 óra** |
| **Előzetes tudás** | Szóbeli szövegalkotási ismeretek. Slam elődök |
| **A tematikai egység nevelési-fejlesztési céljai** | Mai irodalmi és slam művekben, eseményekben felvetett kifejezési eszközök mérlegelése. Stílus és stíluskülönbségek.A társadalmi, közösségi és egyéni konfliktusok megértése, a morális gondolkodásra és ítéletalkotásra való képesség fejlesztése. A hazához (korhoz) való kötődés erősítése.Az emberi magatartások sokféleségének belátása és felelős megítélése. Kötelesség és szenvedély, egyén és közösség viszonya.Szociális érzékenység és empátia fejlesztése. |
| **Ismeretek/fejlesztési követelmények** | **Kapcsolódási pontok** |
| Kreatív gyakorlatok a mondat- és szövegszerkezet stiláris lehetőségeinek, a szavak hangulatának, stílusértékének, nyelvrétegbeli stiláris különbségének figyelembevételével.Az érvelő szövegek szerkezete.Az önismeret és az önkifejezés nyelvi és metakommunikációs eszközeinek megismerése és elsajátítása.A művekben megjelenő témák természetesen megjelenítik a következményeket, illetve a társadalmi felelősséget.  | *Történelem, társadalmi és állampolgári ismeretek;* *Dráma és zene*: a színpadi beszéd retorikai elemei, klasszikus eszközök értelmezése.*Mozgóképkultúra és médiaismeret*: a befolyásolás, a hatás eszközei. |
| **Kulcsfogalmak/ fogalmak** | Általában a szerkezet megismerése.szónoklat, bevezetés (az érdeklődés felkeltése, a jóindulat megnyerése, témamegjelölés), elbeszélés, érv, cáfolat, befejezés (összefoglalás, kitekintés). |

|  |  |  |
| --- | --- | --- |
| **Tematikai egység/ Fejlesztési cél** | **3. Önismeret, humor fajtái, a „színpad” kellékei** | **Óra-keret** **6 óra** |
| **Előzetes tudás** | Szövegalkotás szóban és írásban. Előadói ismeretek. |
| **A tematikai egység nevelési-fejlesztési céljai** | A nyelvi és nem nyelvi eszközök tudatos alkalmazás. |
| **Ismeretek/fejlesztési követelmények** | **Kapcsolódási pontok** |
| A hatásos előadásmód eszközei. A humor.A hatásos véleménynyilvánítás nyelvi (mondat- és szövegfonetikai eszközök) és nem nyelvi kifejezésbeli eszközei a különféle szövegműfajokban.A színpad lehetőségei.A megszólalás, hozzászólás gyakorlása különböző helyzetekben. A helyes önismeret kialakítása. | *Retorika, társadalomtörténet*: a hatásos előadók, szónokok,a színház ismeretei  |
| **Kulcsfogalmak/ fogalmak** | irónia, önirónia, groteszk, abszurd, cinizmus |

|  |  |  |
| --- | --- | --- |
| **Tematikai egység/ Fejlesztési cél** | **4. Közéletiség és a nyilvánosság előtti megszólalás** | **Óra-keret** **6 óra** |
| **Előzetes tudás** | A társadalmiság és közösség alapvető problémáiÚjságok és média figyelése, tematika és tematizálás |
| **A tematikai egység nevelési-fejlesztési céljai** | A média eszközei és az irányított közvélemény.Az internet hatásai és a nyilvánosság értelmezése.Újságok, folyóiratok – ollózás a közélet fejezeteiben. |
| **Ismeretek/fejlesztési követelmények** | **Kapcsolódási pontok** |
| A közélet fogalma és a közéletiség témái és felelőssége. A média és a befolyásolás eszközei.Tematika és az elődök kliséi – hagyományok a magyar retorikában és a történelemben.Társadalmi problémák, társadalmi üzenet.Önazonosság és társadalmi azonosság – kinek is írunk és adunk elő? | *Történelem, társadalmi és állampolgári ismeretek;* romantika és költői magatartások, minták |
| **Kulcsfogalmak/ fogalmak** | Költői szerep, költői magatartás, ars poétikaTematizálás, bulvár, morális pánik, a média eszközei |

|  |  |  |
| --- | --- | --- |
| **Tematikai egység/ Fejlesztési cél** | **5. A slam gyakorlása, csiszolása, felkészülés a versenyre** | **Óra-keret** **7 óra** |
| **Előzetes tudás** | Szövegalkotás szóban és írásban. Előadói ismeretek. A kulturált kritika formái. |
| **A tematikai egység nevelési-fejlesztési céljai** | A nyelvi és nem nyelvi eszközök tudatos alkalmazása. Meglévő alkotások kritikája.  |
| **Ismeretek/fejlesztési követelmények** | **Kapcsolódási pontok** |
| A hatásos előadásmód eszközei. Irodalmi szerkezetek – az irodalmi műnemek keretei, részei, átvehető mintái.A hatásos előadás és a szöveg biztos kezelése, a rutin kialakítása. Saját eszközök és hatások kialakítása.Mit is akarok mondani?A megszólalás, hozzászólás gyakorlása különböző helyzetekben.  | *Irodalom*bizonyítás, érvelés, cáfolat.szerkezetek tudatosítása |
| **Kulcsfogalmak/ fogalmak** | líra, epika, dráma, monológ, dialógus, kiszólás,irodalmi eszközökszínpadi eszközök – gesztus, mimika |

**Főbb tevékenységformák:** irodalmi művek és előadó-elődök, kortársak részleteinek elemzése, önálló anyaggyűjtés, csoportmunka, páros feladatok megoldása, drámaszituációk előadása, szituációs játékok, írásbeli és szóbeli megnyilvánulások irányítása.

2017. augusztus 14. Juhász Iván